Latimeria

Latimeria é un xénero de peixes osteíctios da superclase dos sarcopterixios, orde dos celacantiformes, única da subclase dos actinistios, que é o tipo, e único, da familia dos latimeríidos.

Comprende tan só dúas especies, coñecidas na bibliografía internacional como celacantos.

Estes peixes son célebres pola súa posición na árbore da vida. Morfoloxicamente parécense aos antepasados acuáticos dos vertebrados terrestres que viviron hai 350 millóns de anos.

Latimeria chalumnae o celacanto propiamente dito,Gran dicionario Xerais da lingua, (2009): celacanto. s. m. Peixe crosoptrerixio da orde dos celacantiformes (Latimeria chalumnae), que posúe unha articulación intracranial. ou celacanto das Comores, foi a primeira especie descuberta, en 1938.

Latimeria menadoensis, o celacanto de Manado, ou clacanto indonsio, descubriuse en 1999 cerca da illa indonesia de Manado Tua, situada ao norte de Sulawesi.

Ambas as especies está gravemente ameazadas de extinción.

Taxonomía
Descrición
O xénero foi descrito en 1939 polo ictiólogo surafricano James Leonard Brierley Smith.

Etimoloxía
O nome Latimeria, deriva de miss Marjorie Courtenay-Latimer (1907–2004), traballadora no East London Museum, de East London, provincia do Cabo Oriental, Suráfrica, que, en 1938, chamou a atención de todo o mundo polo descubrimento do celacanto, peixe que se cría extinguido desde hai 65 millóns de anos.Romero, P. (2002): An etymological dictionary of taxonomy. Madrid, non publicado.

Clasificación
Segundo FishBase, o WoRMS e o SIIT, o xénero contén tan só estas dúas especies viventes:Especies de Latimeria en FishBase.Latimeria no SIIT. 
 Xénero Latimeria Smith, 1939
 Latimeria chalumnae Smith, 1939 - o celacanto
 Latimeria menadoensis Pouyaud, Wirjoatmodjo, Rachmatika, Tjakrawidjaja, Hadiaty & Hadie, 1999 - o  celacanto indonesio

Notas

Véxase tamén
Bibliografía
 Eschmeyer, William N., ed. (1998): Catalog of Fishes. Special Publication of the Center for Biodiversity Research and Information, núm.. 1, vol. 1-3. San Francisco (California, Estados Unidos): California Academy of Sciences. ISBN 978-0-940228-47-5.
 Nelson, Joseph S. (2006): Fishes of the World. Nova York, NY, USA: John Wiley & Sons. ISBN  978-0-471-25031-7.

Outros artigos
 Celacantiformes
 Latimeríidos

 Ligazóns externas 
 Latimeria na ADW.
 Latimeria  na EOL.

Categoría:Osteíctios